CELEX: 32009R0101
Language: bg
Date: 2009-02-03 00:00:00
Title: Регламент (ЕО) № 101/2009 на Комисията от 3 февруари 2009 година за изменение на Регламент (ЕО) № 1800/2004 по отношение на условията за разрешаване на фуражната добавка Cycostat 66G (Текст от значение за ЕИП)

4.2.2009   
            
            
               BG
            
            
               Официален вестник на Европейския съюз
            
            
               L 34/5
            
         
      РЕГЛАМЕНТ (ЕО) № 101/2009 НА КОМИСИЯТА
   
   от 3 февруари 2009 година
   за изменение на Регламент (ЕО) № 1800/2004 по отношение на условията за разрешаване на фуражната добавка Cycostat 66G
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               Добавката робенидин хидрохлорид 66 g/kg (Cycostat 66G), наричана по-долу Cycostat 66G, свързана с титуляря на разрешението Alpharma (Belgium) BVBA, принадлежаща към групата на коксидиостатиците и други медицински вещества, е разрешена при определени условия в съответствие с Директива 70/524/ЕИО на Съвета (2). С Регламент (ЕО) № 1800/2004 на Комисията (3) се разрешава употребата на добавката за период от десет години за пилета за угояване, пуйки и зайци за угояване. Добавката е посочена като съществуващ продукт в съответствие с член 10 от Регламент (ЕО) № 1831/2003. Тъй като е предоставена цялата информация, която се изисква съгласно посочената разпоредба, тази добавка е вписана в Регистъра на фуражните добавки на Общността.
            
         
               (2)
            
            
               С Регламент (ЕО) № 1831/2003 се предоставя възможност да се измени разрешението за дадена добавка по искане на притежателя на разрешителното и след като бъде дадено становище от Европейския орган за безопасност на храните (наричан по-долу „органа“). Alpharma (Belgium) BVBA, титуляр на разрешение за Cycostat 66G, подаде заявление с предложение за промяна на условията на разрешението за пилета за угояване и пуйки, като се въведе максимално допустима граница на остатъчните вещества (МДГОВ) и се измени карентният период след оценка от страна на органа. Същевременно титулярят на разрешението предостави необходимите данни в подкрепа на отправеното искане.
            
         
               (3)
            
            
               В своето становище, прието на 16 септември 2008 г. (4), органът заключи, че въз основа на съображенията за безопасност не съществува необходимост от въвеждане на карентен период, както и на МДГОВ за пилета за угояване. Той достигна до същите заключения относно пуйките. Въпреки това той предлага стойности за случаите, в които са необходими МДГОВ. Той също така предлага да бъде запазен петдневният карентен период, за да се избегне влошаване на вкуса на ядивните тъкани от птиците, третирани с Cycostat 66G.
            
         
               (4)
            
            
               За да се осигури висока степен на безопасност за потребителите и да се подобри контролът на правилното използване на Cycostat 66G, е целесъобразно да се определят МДГОВ, както предлага органът. Петдневният карентен период следва да се поддържа, за да се запазят приемливите органолептични характеристики на месото.
            
         
               (5)
            
            
               Следователно Регламент (ЕО) № 1800/2004 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1800/2004 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 февруари 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  ОВ L 317, 16.10.2004 г., стр. 37.
   
      (4)  Научно становище на Експертната група по добавките и продуктите или веществата, които се използват в животинските фуражи (FEEDAP), изготвено по искане на Европейската комисия относно предложение за максимално допустими граници и срок за отказ по отношение на Cycostatfor 66G при пилета и пуйки за угояване. The EFSA Journal (2008 г.) 798, стр. 1—15.
   
      ПРИЛОЖЕНИЕ
      
                  Регистрационен номер на добавката
               
               
                  Наименование и регистрационен номер на лицето, отговорно за пускането на добавката в обращение
               
               
                  Добавка
                  (търговско наименование)
               
               
                  Състав, химична формула, описание
               
               
                  Биологичен вид или категория на животното
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
               
                  Максимално допустими граници на остатъчни вещества (МДГОВ) в съответните храни от животински произход
               
            
                  милиграм активно вещество на килограм готов фураж
               
            
                  Коксидиостатици и други медицински вещества
               
            
                  E 758
               
               
                  Alpharma (Belgium) BVBA
               
               
                  Робенидин хидрохлорид
                  (Cycostat 66G)
               
               
                  
                               
                           
                           
                              Състав на добавката:
                              Робенидин хидрохлорид 66 g/kg
                              Лигносулфонат: 40 g/kg
                              Дихидрат на калциев сулфат: 894 g/kg
                           
                        
                               
                           
                           
                              Активно вещество:
                              Робенидин хидрохлорид, C15H13Cl2N5 . HCl,
                              1,3-бис[(р-хлоробензилиден) амино]- гуанидин хидрохлорид
                              CAS номер: 25875-50-7,
                           
                        
                               
                           
                           
                              Свързани примеси:
                              N,N’,N’’-трис[(p-Cl-бензилиден)амино]гуанидин: ≤ 0,5 %
                              Бис-[4-Cl-бензилиден]хидразин: ≤ 0,5 %
                           
                        
               
                  Пилета за угояване
               
               
                  —
               
               
                  30
               
               
                  36
               
               
                  Забранено е използването най-малко пет дни преди клане.
               
               
                  29.10.2014 r.
               
               
                  800 μg робенидин хидрохлорид/kg черен дроб
                  350 μg робенидин хидрохлорид/kg бъбрек
                  200 μg робенидин хидрохлорид/kg мускулна тъкан
                  1 300 μg робенидин хидрохлорид/kg кожа/тлъстина
               
            
                  Пуйки
               
               
                  —
               
               
                  30
               
               
                  36
               
               
                  Забранено е използването най-малко пет дни преди клане.
               
               
                  29.10.2014 r.
               
               
                  400 μg робенидин хидрохлорид/kg кожа/тлъстина
                  400 μg робенидин хидрохлорид/kg черен дроб
                  200 μg робенидин хидрохлорид/kg бъбрек
                  200 μg робенидин хидрохлорид/kg мускулна тъкан
               
            
                  Зайци за угояване
               
               
                  —
               
               
                  50
               
               
                  66
               
               
                  Забранено е използването най-малко пет дни преди клане.
               
               
                  29.10.2014 r.
               
               
                  —